《蹈冰操》
明代·屈大均

翁莫蹈冰，翁莫蹈冰，黄河十月冻未成。泥上滑滑，下未生骨。

狐冻重大，不敢超忽。翁与阿孙，瘒瘃无履袜，中流俱陷苦仓卒。

贷粟不能，且减二口。奈此黄头儿，宁死我衰朽。家人哭，但望归，虽有翁与孙，不能易升斗。

邻鸡未鸣，村未吠狗，妇子被发沿河走。堤上问无人，有人不言空摇手。

问取黄小狐，小狐跳踯扬其拇。云：翁扶孙肩，孙牵翁肘。

所入坎窞大如臼，冰开须臾合已久。哀哀哭，至黄昏。

河伯笑，声且吞。蛟龙不忍食，留翁腊，待冰龟，明年三月来招魂。

魂曰：噫嘻，孙尚存，河伯念孙小，育孙俾作鱼虾或风豚。

作者简介：屈大均（1630—1696）明末清初著名学者、诗人，与陈恭尹、梁佩兰并称“岭南三大家”，有“广东徐霞客”的美称。字翁山、介子，号莱圃，汉族，广东番禺人。曾与魏耕等进行反清活动。后为僧，中年仍改儒服。诗有李白、屈原的遗风，著作多毁于雍正、乾隆两朝，后人辑有《翁山诗外》《翁山文外》《翁山易外》《广东新语》及《四朝成仁录》，合称“屈沱五书”。